cyanic-selkie/wikianc huggingface dataset:
Billijs Boids
Filmas
Boids sāka savu filmu aktiera karjeru ar lomām seriālā Taggard (1996) un filmās The Soldier's Leap (1998), un Urban Ghost Story (1998). Plašākai publikai Boids kļuva zināms ar Peregrina “Pipina” Tuka lomu filmu sērijā "Gredzenu Pavēlnieks", kuru viņš atveidoja laika posmā no 2001. līdz 2003. gadam. Viņš arī sarakstīja melodiju paša izpildītajai dziesmai "The Edge of Night", kas tika iekļauta filmā "Gredzenu pavēlnieks: Karaļa atgriešanās", kā arī filmas "Hobits: Piecu armiju kauja" treilerī. Tāpat Boids sarakstīja un izpildīja "Hobits: Piecu armiju kauja" atrodamo dziesmu "The Last Goodbye".
2011. gadā Boida veidotā pilnmetrāžas filma Glenn, the Flying Robot tika izrādīta Dawn Breakers starptautiskajā filmu festivālā.
Mūzika
Boids ir vokālists un ģitārists mūzikas grupā Beecake. Grupas nosaukums radās pēc tam, kad Boida kolēģis "Gredzenu pavēlniekā” Dominiks Monagans viņam parādīja bildi ar kūku, kura bija noklāta ar bitēm. Citi grupas dalībnieki ir Pauls Burkē, Billijs Džonstons un Riks Mārtins.
Boids kā viesmākslinieks piedalījās Vigo Mortensena 2003. gada albumā Pandemoniumfromamerica. Šajā albumā viņš divās dziesmās spēlēja basģitāru, bet vienā dziesmā — bungas.
2010. gada jūnijā Beecake izdeva albumu Soul Swimming, kas bija vairāku Myspace topu augšgalā. Grupa arī ieguva VisitScotland balvu par labāko uzstāšanos Tartan Clef mūzikas balvu pasniegšanas ceremonijā.
Lazdu kalns
Lazdu kalns (arī Lazdukalna pilskalns, Lazdukalns) ir pilskalns, kas atrodas Gulbenes novada Beļavas pagastā, uz ziemeļiem no valsts autoceļa P27 (Smiltene — Gulbene), iepretim Ozolkalna ciemam.
Billijs Boids
Mūzika
2012. gada 4. jūnijā Beecake izdeva EP ierakstu Please Stay. 2012. gada decembrī grupa izdeva savu otro albumu Blue Sky Paradise, bet 2013. gada jūlijā Beecake izlaida otro EP ierakstu Just B.
Lazdu kalns
Pilskalnu aprakstījis Ernests Brastiņš, kurš to uzmērījis 1926. gadā. Viņš apraksta, ka kalns pacēlies pār apkārtni apmēram 15 metrus. Plakums 60 x 75 metri. Kalnam redzamas ieeju vietas. Kultūrslānis blāvs, bez atradumiem.
Billijs Boids
Privātā dzīve
Boids ir aktīvs sērfotājs. Viņam arī ir septītais līmenis paukošanā. Boids kopā ar brāļiem Stīvu un Maiku Krauzēm ir trenējies cīņas mākslās Krauseworld akadēmijā Glāzgovā, iegūstot ceturto pakāpi džit kun do un filipīniešu kali.
Āpēni
Āpēni ir ciems Aizkraukles novada Aiviekstes pagastā. Atrodas pagasta centrālajā daļā 7,5 km no pagasta centra Kriškalniem, 7,6 km no Pļaviņām un 128,8 km no Rīgas.
Billijs Boids
Privātā dzīve
Boidam ir elfu valodas vārda "deviņi" tetovējums, kas rakstīts Dž. R. R. Tolkīna izveidotajā Tengvāra rakstības stilā. Šis tetovējums tapis par godu viņa lomai "Gredzenu pavēlniekā". Šādu pašu tetovējumu izveidoja arī Elaidža Vuds, Šons Astins, Šons Bīns, Ians Makellens, Dominiks Monagans, Vigo Mortensens un Orlando Blūms.
Grigorijs Ņemcovs
Absolvējis Gomeļas Valsts universitāti. Bija politiskās partijas "Latgales tauta" valdes loceklis un Daugavpils vicemērs. Ieņēma uzņēmumu "Latgales reklāma" un mediju aģentūras "Miljons" valdes locekļa amatus. Darbojās arī Daugavpils pilsētas domes Dzīvokļu komisijā.
Nošauts 2010. gada 16. aprīlī.
Hondurasas administratīvais iedalījums
Hondurasas administratīvo iedalījumu veido 18 departamenti (spāņu: departamentos), kas sīkāk iedalās 298 municipalitātēs (spāņu: municipalidades). Katru departamentu vada gubernators, kuru ieceļ Hondurasas prezidents. Gubernators pārstāv izpildvaru, šajā reģionā papildus darbojas kā starpnieks starp pašvaldībām un dažādām valsts iestādēm; risina problēmas, kas rodas starp pašvaldībām; pārrauga cietumus savā departamentā. Pēc platības lielākais ir Olančo departaments (24 351 km²), savukārt mazākais — Baijas Salas departaments (261 km²). Pēc iedzīvotāju skaita visvairāk apdzīvotais ir Kortesa departaments (1 570 291 iedzīvotājs), bet vismazāk iedzīvotāju dzīvo Baijas Salas departamentā (49 158 iedzīvotāji).
Razuvaji
Razuvaji ir ciems Istras pagastā, Ludzas novadā. Atrodas 316 km attālumā no Rīgas.
Ciema apkārtnē atrodas Maroksnas ezers.
Titānu uzbrukums
"Titānu uzbrukums" (ja, Shingeki no Kyojin) ir japāņu manga, kuru sarakstījis un ilustrējis Hadzime Isajama. Mangas darbība notiek pasaulē, kurā cilvēku pasaules paliekas dzīvo pilsētās, kuras, pēkšņas Titānu parādīšanās dēļ, apņem milzīgas sienas. Titāni ir gigantiskas cilvēkveida būtnes, kuri nogalina cilvēkus bez jebkāda redzama iemesla. Stāsta centrā ir Erens Džagers un viņa pusmāsas Mikasa Akermane dzīves, kuras tiek uz mūžu mainītas pēc milzu Titāna, kurš iznīcina viņu mājas un nogalina viņu māti, parādīšanās. Anime sērija iznāca 2013. gada 6. aprīlī MBS kanālā. 2015. gadā iznāca divsēriju mākslas filmas adaptācija.
Norises vieta
Simts gadus pirms stāsta sākuma milzīgas cilvēkveida būtnes sauktas par Titāniem piespieda cilvēci atgriezties pie viduslaiku līmeņa tehnoloģijām un atkāpties betona sienu sistēmā, kas sastāv no 3 vienādā attālumā citu no citas izvietotām sienām. Šajās sienās cilvēki mierā dzīvoja nākamos simts gadus. Bet stāsta sākumā gigantisks 60 metrus garš Titāns un mazāks ar bruņām klāts Titāns pēkšņi izveidoja caurumu ārējā sienā un ar citiem Titāniem iekļuva pilsētā, liekot cilvēkiem atkāpties uz nākamo sienu, kas izraisīja badu un nemierus.
Par Titāniem, kuri parasti ir 3-15 metrus gari ar dažiem izņēmumiem, cilvēkiem nav zināms daudz. Tie iznīcina visus savā ceļā esošos cilvēkus bez jebkāda redzama iemesla. Titāniem nav nepieciešama pārtika un tie nenogalina citus dzīvniekus. Tiem ir cieta āda un piemīt spēja reģenerēties. Titānus var nogalināt tikai izdarot dziļu dūrienu tiem virs kakla. Šīs vājības dēļ tika radīta 3D manevrēšanas ierīce, kas ļāva cilvēkiem ātri pārvietoties telpā, lai piekļūtu Titānu vājajai vietai. Lai gan šī ierīce piešķir lielu mobilitāti, lietojot to pastāv liels risks pārpūlēt muskuļus, tāpēc, lai to lietotu, ir nepieciešamas īpašas fiziskās spējas un laba līdzsvara izjūta.
Sižets
Stāsta centrā ir Erens Jeigars, viņa pusmāsa Mikasa Akermane un viņu draugs Armins Arlerts. Pēc ārējās sienas krišanas un Erena mātes nāves viņš zvēr atriebties Titāniem un vēlāk iestājas armijā kopā ar saviem draugiem. Pēc vairākiem gadiem, savas pirmās kaujas pret Titāniem laikā, Erens atklāj, ka viņam piemīt spējas pēc gribas pārvērsties par Titānu. Pēc šī atgadījuma daži viņu uzskata par draudu, bet daži par cilvēces pēdējo cerību, un Erens kopā ar saviem kompanjoniem iesaistās cīņā, lai aizsargātu cilvēces paliekas, meklējot atbildes uz Titānu un savas eksistences noslēpumiem.
Gatis Maliks
Gatis Maliks (dzimis Liepājā) ir latviešu aktieris.
Izglītību ieguvis Klaipēdas Universitātē. Liepājas teātrī sācis strādāt 2009. gadā. Vairākkārt nominēts Spēlmaņu nakts balvām.
Vārglāze
Vārglāze ir cilindriskas formas laboratorijas trauks no plāna stikla, ar plakanu dibenu un "snīpīti" šķidruma noliešanai. Vārglāzes parasti izgatavo no karstumizturīga stikla (borsilikāta stikla), retāk metāla vai plastmasas.
Izmantošana
Vārglāzes lieto šķīdumu pagatavošanai, filtrēšanai, ietvaicēšanai, sildīšanai, vārīšanai.
Visuotinė lietuvių enciklopedija
Visuotinė lietuvių enciklopedija ('VLE') ir vispārēja enciklopēdija lietuviešu valodā. Enciklopēdijas izdevējs ir Zinātnes un enciklopēdiju izdošanas centrs (Mokslo ir enciklopedijų leidybos centras). VLE redakcija sāka darbu 2001. gadā. Patlaban izdoti 26 sējumi, kuru ap 20 000 lappusēs ir vairāk nekā 100 000 šķirkļu. Enciklopēdijas elektronisko versiju atvēra 2017. gada 5. jūnijā.
Jēdziens
Jēdziens, arī priekšstats, ir cilvēka apziņā izveidots vispārinājums, kas atspoguļo priekšmetu vai parādību vispārīgās, būtiskās pazīmes. Jēdzienu vārdos izsaka definīcija. Jēdzienus tālāk iedala noteiktos un nenoteiktos jēdzienos.
Noteikta jēdziena saturs ir skaidrs un apjoms — precīzs. Tāds, piemēram, ir jēdziens "students", jo var novilkt robežu starp studentiem un visiem pārējiem.
Nenoteikti jēdzieni ir ar nepietiekami skaidru saturu un neprecīzu apjomu. Tāds, piemēram, ir jēdziens "garš koks", jo bez precizējumiem nevar novilkt precīzu robežu starp gariem kokiem un citiem kokiem.
Jona
Jona (fr, ) ir Francijas departaments, viens no astoņiem Burgundijas-Franškontē reģiona departamentiem. Jonas administratīvais centrs ir Osēra. Departaments administratīvi tiek iedalīts trīs apgabalos (arrondissements):
Rīgas Projektu koris
Rīgas projektu koris (RPK) ir amatieru koris, kura mērķis ir izpildīt gan pilnīgi jaunu, gan arī Latvijā līdz šim retāk izskanējušu repertuāru trīs intriģējošās koncertprogrammās.
Kori 2018. gadā nodibināja tā mākslinieciskais vadītājs, amerikāņu kordiriģents Kristofers Volšs-Sinka, kurš pirms trīs gadiem, iedvesmojoties no Latvijas koru tradīcijas un augstā līmeņa, pārcēlās uz dzīvi šeit. RPK pamatā ir Kristofera un koristu aicinājums kvalitatīvi izpildīt dažādu laiku un stilistikas mūziku, tiekoties sešas nedēļas katra projekta ietvaros. Kora sastāvā ir vairāki Latvijas kormūzikā pieredzējuši dziedātāji, kas prasmes izkopuši Rīgas labākajos amatierkoros, kā arī talantīgi jaunie dziedātāji ar vēlmi paplašināt zināšanas kora mūzikā.
Rīgas projektu koris Kristofera Volša-Sikas vadībā aizvadījis jau vairākus projektus gan Rīgā, gan citviet Latvijā, kā piemēram projektu "Baha atbalss", kurā koris izpildīja komponistu skaņdarbus, kuriem bija kāda līdzība vai saistība tieši ar Johanu Sebastianu Bahu.
Maiks Černovičs
Maikls Černovičs (angļu: Michael Cernovich; dzimis 1977. gada 17. novembrī Ilinoisā) ir amerikāņu sabiedrībā pazīstama sociālo tīklu personība, antifeminists, vīriešu tiesību aizstāvis un politikas komentētājs. Viņu raksturo kā grupējuma alt right pārstāvi, lai gan pats sevi par tādu neuzskata. Černovičs ir bijis regulārs viesis Aleksa Džounsa vadītajā raidījumā The Alex Jones Show vietnē InfoWars.
Lāzberģis
Lāzberģis ir ciems Alūksnes novada Jaunalūksnes pagastā. Atrodas pagasta ziemeļaustrumu daļā 3 km no pagasta centra Kolberģa, 8 km no novada centra Alūksnes un 210 km no Rīgas. Apdzīvotā vieta atrodas pie autoceļu V389 un V390 krustojumā, Alūksnes ezera krastā.
Vēsture
Apdzīvotā vieta veidojusies ap bijušo Lāzberģa muižu (Fianden). Muižas pili 1821. gadā sāka celt Johans Gotlībs fon Volfs, to pabeidza tikai 1860. gadā. Pēdējais muižas īpašnieks bija Eduards Boriss Ernsts fon Volfs. 1950. gados tajā atradās kultūras nams, vēlāk dzīvokļi un vienā galā pat kūts. Šobrīd ēka daļēji sagruvusi. Muižas teritorijā iekārtots viesu nams.
Kārlis Krūmiņš
Kārlis Krūmiņš var būt:
Ražanova
Ražanova ir ciems Zvirgzdenes pagastā, Ciblas novadā. Atrodas 278 km attālumā no Rīgas.
Maksimiliāns Egešteins
Maksimiliāns Egešteins (de, dzimis ) ir vācu futbolists, spēlē pussarga pozīcijā. Kopš 2021. gada Egešteins pārstāv Vācijas Bundeslīgas komandu SC Freiburg.
99942 Apofiss
Apofiss, arī 99942 Apofiss ir asteroīds ar diametru apmēram 325 m. Objekts ir Zemei tuvais asteroīds, pieder Atona tipa asteroīdu grupai.
Asteroīdu atklāja amerikāņu astronomi Rojs Takers (Roy Tucker), Deivids Tolens (David Tholen) un Fabrīcio Bernardi (Fabrizio Bernardi) Kitpīkas nacionālajā observatorijā. 2005. gada 21. jūlijā Starptautiskā Astronomijas savienība objektu nodēvēja par Apofisu. Apofiss, arī Apops ēģiptiešu mitoloģijā ir milzīga čūska, pazemes būtne, tumsas un haosa iemiesojums.
Apofisa orbītas lielā pusass ir mazāka par 1 AU, bet afēlijs tālāk par 1 AU. Tas nozīmē, ka objekta orbīta atrodas Zemes orbītas iekšpusē, bet pārklāj to, Apofisam tuvojoties afēlijam. Pēc asteroīda atklāšanas veiktie orbītas aprēķini rādīja, ka pastāv neliela (2,7 %) iespēja, ka asteroīds 2029. gada 13. aprīlī var sadurties ar Zemi. Turpmākajos pētījumos tika precizēta Apofisa orbīta un pašreiz zināms, ka sadursmes iespēja nepastāv. 2029. gada 13. aprīlī Apofiss palidos garām Zemei tikai 31,300 km attālumā.
Ārējās saites
Apofisa orbīta
Kristjans Rauds
Kristjans Rauds (et; dzimis Kirikū ciemā (Kirikuküla) Valkas apriņķī, Livonijas guberņā, Krievijas impērijā, miris  Rēvelē, Ostlandē, bija igauņu mākslinieks, viens no Igaunijas Nacionālā muzeja dibinātājiem.
Bērnība un jaunības gadi
Kristjans Rauds dzimis 1865. gada 22. oktobrī Viru-Jāgupi (Viru-Jaagupi) draudzes Kirikū ciematā. Viņam bija dvīņubrālis Pauls, kurš vēlāk arī kļuva par mākslinieku. Abi brāļi bērnību un jaunību pavadīja Merikillas ciemā (Meriküla), kur viņu tēvs Jāns Rauds strādāja par lauku skolotāju. Viņš nomira agri.
Deviņu gadu vecumā Kristjans iestājās ciema skolā, vēlāk mācījās draudzes skolā un Rakveres novada skolā. Apmācība tajās notika vācu valodā. Tālāku izglītību Rauds turpināja Tartu: vispirms reālskolā, pēc tam skolotāju seminārā, kurā tika sagatavoti lauku skolu skolotāji. Pēc semināra studiju beigšanas Kristjans Rauds kādu laiku strādāja par skolotāju Tartu skolā. 1892. gadā viņš devās uz Sanktpēterburgu.
Kļūšana par mākslinieku
Krievijas galvaspilsētā jauno mākslinieku pamanīja slavens meistars, igauņu glezniecības dibinātājs Johans Kēlers, kurš viņam ieteica iestāties Repina institūtā. Četrus gadus vēlāk, beidzot akadēmiju, Kristjans pameta Sanktpēterburgu un devās uz Vāciju, kur dzīvoja un mācījās vispirms Diseldorfas Mākslas akadēmijā, vēlāk Minhenē uzlabojot savas prasmes.
1914. gadā, sākoties Pirmajam pasaules karam, mākslinieks pārcēlās pie brāļa uz Tallinu, kur viņš strādāja par skolotāju un turpināja gleznot.
Igaunijā
Pēc 1917, gada revolūcijas viņš palika Igaunijā. 1919. gadā viņš tika ievēlēts par Igaunijas Muzeju biedrības priekšsēdētāju un vēlāk kļuva par tās goda locekli. Viņš kļuva arī par mākslinieku savienības goda locekli.
Nāve
Kristjans Rauds nodarbojās ar glezniecību līdz savai nāvei, gleznojot pat slimnīcā. Viņš nomira 1943. gada 13. maijā vācu okupētajā Tallinā.
Piemiņa
2008. gada 31. martā, pēc divdesmit četriem darbības gadiem, tika slēgta Igaunijas mākslas muzeja filiāle, Kristjana Rauda māja- muzejs Nemmē.
1973. gadā Igaunijas PSR tika izveidota Kristjana Rauda balva, tā tiek piešķirta vēl joprojām.
Vilhelms Grēners
Kārlis Eduards Vilhelms Grēners (de; dzimis, miris ) bija vācu ģenerālleitnants un politiķis.
1918. gada oktobrī Eriha Lūdendorfa vietā kļuva par armijas ģenerālkvartīrmeisteru. Nodrošināja armijas atbalstu sociāldemokrātu valdībai pret komunistiem Novembra revolūcijas laikā. No 1920. līdz 25. jūnija līdz 1923. gada 12. augustam - Vācijas satiksmes ministrs, no 1928. gada 20. janvāra līdz 1932. gada 13. maijam - aizsardzības ministrs, bet no 1931. gada 9. oktobra līdz 1932. gada 30. maijam - iekšlietu ministrs. Atbīdīts no varas Kurtam fon Šleiheram cenšoties nodrošināt sadarību ar NSDAP.
Nikss pret Hedenu
Nikss pret Hedenu bija tiesas prāva 1893. gadā, kurā ASV Augstākā tiesa lēma, ka saskaņā ar ASV ievedmuitas noteikumiem, tomāts tiek klasificēts kā dārzenis, nevis auglis. Tiesas vienbalsīgais viedoklis bija, ka 1883. gada tarifu likumā izmantota vārdu "auglis" un "dārzenis" ikdienas, nevis botānikas nozīme.
Priekšvēsture
Džons Nikss 1839. gadā Ņujorkā bija dibinājis uzņēmumu John Nix & Co. fruit commission. Tas kļuva par vienu no lielākajiem pārtikas produktu tirgotājiem Ņujorkas pilsētā un viens no pirmajiem uzņēmumiem, kas ieveda pārtiku no Virdžīnijas, Floridas un Bermudām.
1883. gadā prezidents Česters Arturs parakstīja 1883. gada 3. marta tarifu likumu, kas ievestajiem dārzeņiem piemēroja ievedmuitu, bet tā netika attiecināta uz augļiem. John Nix & Co. uzņēmums protestējot ierosināja tiesas prāvu pret Edvardu Hedenu, Ņujorkas ostas nodevu iekasētāju, lai atgūtu samaksātās nodevas. Viņu arguments bija, ka botāniski tomāts ir auglis, jo tam no ziediem veidojas sēklas saturoša struktūra.
Tiesā prasītāja pārstāvis kā pierādījumus sniedza vārda "augļi" un "dārzeņi" definīcijas no Vebstera vārdnīcas, Vusteras vārdnīcas un Impērijas angļu valodas vārdnīcas. Tika pieaicināti divi liecinieki, kuri ar augļu un dārzeņu tirdzniecību bija nodarbojušies 30 gadus un tiem tika vaicāts, vai pēc definīciju noklausīšanās, viņiem ir kas piebilstams par šo vārdu atšķirīgo nozīmi tirdzniecībā.
Tiesas lēmums
Tiesa vienbalsīgi lēma atbildētāja labā un secināja, ka tomāts muitas likumos ir klasificējams kā dārzenis, pamatojoties ar veidu, kā tas tiek izmantots un uztverts ikdienā.
Pirmā lēdija
Pirmā lēdija (en) ir ievēlētā valsts galvas sieva.
Sākotnēji termins "pirmā lēdija" tika apzīmēts ASV prezidenta sievas apzīmēšanai, bet vēlāk to ieviesa arī citās valstīs un mūsdienās tiek izmantots kā valsts galvas sievas apzīmējums prezidentālās valstīs.
ASV šis termins pirmo reizi tika lietots 1849. gadā, kad prezidents Zekerijs Teilors tā nosauca ASV 4. prezidenta Džeimsa Medisona sievu Doliju Medisoni viņas bērēs. Tomēr pirmā sieviete, kuru iesāka saukt par "pirmo lēdiju", bija Heriete Leina — ASV 15. prezidenta Džeimsa Bjūkenena radiniece (Bjūkenens bija vienīgais neprecētais ASV prezidents, tādēļ Baltā nama saimniece bija valsts galvas radiniece). Vispārēju atzinību šis apzīmējums ieguva tikai 1877. gadā, kad Mērija Eimsa savā avīzes reportāžā par prezidenta Raterforda Heisa inaugurāciju izmantoja terminu "pirmā lēdija", lai apzīmētu viņa sievu Lūsiju Vebu Heizu, ASV diezgan slavenu sievieti.
Pirmās lēdijas uztur diplomātiskas attiecības ar citu valsts galvu sievām un ģimenēm, valsts galvu oficiālajās vizītēs bieži tiek rīkotas tā saucamās "sieviešu programmas", kas paredzētas pirmajām lēdijām. Atsevišķas pirmās lēdijas aktīvi iesaistās valsts politiskajās lietās, spilgtākie piemēri ir Eleanora Rūzvelta un Eva Perona. Hilarija Klintone izvirzīja savu kandidatūru no Demokrātiskās partijas prezidenta amatam 2008. gada ASV prezidenta vēlēšanās, tomēr piekāpās citam demokrātu kandidātam Barakam Obamam. Divas Argentīnas pirmās lēdijas, Izabella de Perona un Kristina Fernandesa de Kiršnere nomainīja Argentīnas prezidenta amatā savus vīrus (Huanu Peronu un Nestoru Kiršneru). Šādā veidā Izabella de Perona kļuva par pirmo sievieti prezidenti pasaulē.
Hercs Franks
Hercs Hercels Franks (dzimis, miris ) bija Latvijas ebreju izcelsmes Izraēlas žurnālists, kinorežisors un scenārists, viens no latviešu poētiskā dokumentālā kino tradīcijas radītājiem.
Biogrāfija
Hercs Franks dzimis Ludzā ebreju ģimenē. 1947. gadā beidza Sverdlovskas Vissavienības juridisko institūtu neklātienē un sāka strādāt kā lektors, žurnālists un reklāmas speciālists. 1955. gadā atgriezies Rīgā, kur darbojies žurnālistikā laikrakstos "Padomju Jaunatne" un "Rīgas Balss".
Atmodas kustības laikā 1989. gadā bijis iekļauts izolējamo inteliģences pārstāvju sarakstā. 1992. gada 2. jūnijā pārcēlās uz dzīvi Jeruzalemē Izraēlā, kur turpināja darboties dokumentālā kino jomā, vienlaicīgi uzturoties un strādājot arī Latvijā.
Apbalvojumi un pagodinājumi
1975. gadā Frankam piešķīra Latvijas PSR Nopelniem bagātā mākslas darbinieka goda nosaukumu. Saņēmis vairākas balvas par mūža ieguldījumu kinomākslā – Nacionālajā filmu festivālā Lielais Kristaps (2001), festivālos Telavivā (2003), Taivānā (2004), Krievijas festivālos "Rossija" Jekaterinburgā (2006) un "Flahertiana" Permā (2006). Ludzas novada Goda pilsonis (2012).
Darbi
Publicējis divas grāmatas un vairāk nekā 150 rakstu Latvijas un ārvalstu preses izdevumos.
Naglenes muiža
Naglenes muiža jeb Naglienas muiža (de) bija Vidzemes muiža, kas atradās mūsdienu Gulbenes novada Beļavas pagasta Naglenē, pie valsts autoceļa V388 (Alūksne – Kalniena – Gulbene). Muižas apbūve ir vietējas nozīmes 19. gadsimta 1. puses arhitektūras piemineklis. Atsevišķi arhitektūras pieminekļi ir arī kungu māja (19. gadsimta 1. puse), krogs (1881. gads) un klēts (19. gadsimta pirmā puse). Kungu māja pamazām pārvēršas drupās.
Jūlijs Pētersons
Jūlijs Pētersons (1880—1945) bija latviešu rakstnieks un tulkotājs. Viens no 1944. gada 17. marta Latvijas Centrālās padomes memoranda parakstītājiem.
Dzīvesgājums
Dzimis 1880. gada 19. novembrī Blomes pagasta Cūkgalvas krogā (tagad Smiltenes pagastā) krodzinieka ģimenē. Studēja farmāciju Maskavas Universitātē (1906—1909). Strādāja par žurnāla "Dadzis" (1912) un žurnāla "Lietuvēns" (1913—1915, 1917) redaktoru. 1919. gadā kļuva par spiestuves īpašnieku un nodevās lugu rakstīšanai, kuras uzveda Nacionālajā teātrī.
Precējies ar sievu Eiženiju. Ģimenē dzimuši 2 bērni, dēls Pēteris Pētersons, vēlāk ievērojams režisors un dramaturgs, un meita Anna (pēc laulībām Auzere).
Otrā pasaules kara beigās viņu arestēja un deportēja uz Sibīriju. Miris 1945. gada 8. augustā Kanskā, Krasnojarskas novadā.
Tulkojumi
Knuts Hamsuns: Misterijas. Romāns. (Turpinājumos avīzē Sadzīve no 1912. gada 3. aprīļa līdz 29. decembrim. )
Leonvjeho
<mapframe text="Leonvjeho" width=260 height=280 zoom=16 > { "type": "ExternalData", "service": "geoshape", "ids": "Q1422898" }
Dezinformācija
Dezinformācija ir apzināti nepatiesa vai sagrozīta informācija, kas tiek sniegta pretiniekam, upurim vai partnerim, lai efektīvāk cīnītos, sadarbotos, pārbaudītu informācijas noplūdi un tās virzību.
2014. gada Singapūras Grand Prix
2014. gada s Grand Prix (oficiālais nosaukums 2014 Formula 1 Singapore Airlines Singapore Grand Prix ) bija Formula 1 pasaules čempionāta. gada sezonas posms. Sacīkstēs uzvarēja Mercedes pārstāvošais Luiss Hamiltons.
Dezinformācija
Par dezinformāciju sauc arī informācijas manipulēšanas procesu (personas maldināšana, sniedzot nepilnīgu informāciju vai pilnīgu, bet jau nevajadzīgu informāciju, nepareizi interpretējot kontekstu, sagrozot daļu informācijas).
Dankeri (Aiviekstes pagasts)
Dankeri ir ciems Aizkraukles novada Aiviekstes pagastā. Atrodas pagasta dienvidos 6,4 km no pagasta centra Kriškalniem, 4,5 km no Pļaviņām un 128,7 km no Rīgas.
Leonvjeho
Leonvjeho jeb Vecā Leona (es) ir 1524. gadā dibinātas pilsētas drupas Managvas ezera rietumu krastā. 2000. gadā Leonvjeho iekļāva UNESCO Pasaules mantojuma sarakstā.
Pilsētu 1524. gada 15. jūnijā dibināja spāņu konkistadors Fransisko Ernado de Kordoba (Francisco Hernández de Córdoba, 1475 — 1526), kuru dēvē par Nikaragvas pamatlicēju. 1526. gadā viņš tika sodīts ar nāvi Leonvjeho centrālajā laukumā. Pilsēta cieta no vulkānu izvirdumiem. 1594. un 1610. gadā to izpostīja spēcīgas zemestrīces. Pilsētas iedzīvotāji nobalsoja par tās pārvietošanu. Tika nodibināta mūsdienu Leona, kas atrodas apmēram 30 kilometrus uz rietumiem no vecās Leonas. Pamestās pilsētas drupas pamazām pārklāja vulkāniskie pelni. Leonvjeho drupas tika atklātas 1967. gadā un sākās to arheoloģiskā izpēte.
Viltus ziņas
Viltus ziņas ir maldinoša informācija vai apzināta dezinformācijas izplatīšana sociālajos medijos un tradicionālajos plašsaziņas līdzekļos ar mērķi maldināt, lai gūtu finansiālu vai politisku labumu. Viltus ziņu autori bieži izmanto āķīgus virsrakstus vai pilnīgi safabricētus stāstus, lai palielinātu lasītāju skaitu un citējamību.
Viltus ziņas parasti ir iespējams noteikt, veicot faktu pārbaudi. Viens no viltus ziņu izplatīšanās iemesliem sociālajos plašsaziņas līdzekļos ir tas, ka to lietotāji neveic faktu pārbaudi, un lietotājiem šādos gadījumos ir nepieciešams ekspertu viedoklis, lai novērtētu informāciju. Lai cīnītos pret viltus ziņu izplatīšanos, ir svarīgi izglītot cilvēkus un palielināt viņu rakstpratību.
Edgars Ozoliņš (aktieris)
Izglītību ieguvis Klaipēdas Universitātē. Liepājas teātrī sācis strādāt 2009. gadā. Piedalījies arī Goda teātra izrādēs.
Rāciņi
Rāciņi ir ciems Dunavas pagastā, Jēkabpils novadā. Atrodas 188 km attālumā no Rīgas.
Eduārs Fušjē
Eduārs Paskāls Fušjē (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Rutkastes pilskalns
Rutkastes pilskalns (arī Rutkastes kalns) ir pilskalns, kas atrodas Gulbenes novada Beļavas pagastā, uz ziemeļiem no valsts autoceļa P27 (Smiltene — Gulbene), uz ziemeļrietumiem no Svelberģa. Valsts nozīmes arheoloģijas piemineklis.
Pilskalnu aprakstījis Ernests Brastiņš, kurš to uzmērīja 1926. gadā. Viņš apraksta, ka tas ir apmēram 12 metrus augsts pakalns. Plakums apaļš 30 metrus diametrā. Jau Brastiņa laikos kalna malas bija izmantotas grants ieguvei. Kultūrslānis esot ap 25 cm biezs un saturējis nevirpotu trauku atliekas, ogles un kaulus.
Kristijs Brauns
Dzīvesgājums
Kristijs Brauns piedzima Rotundas slimnīcā (Dublina) 1932. gada vasarā. Viņa ģimene bija vienkārši strādnieku ļaudis. Pēc dzimšanas ārsti atklāja, ka viņu bija smagi skārusi cerebrālā trieka — praktiski viss viņa ķermenis bija paralizēts. Lai gan vecākiem piedāvāja dēlu atstāt ārstēties slimnīcā, tie apņēmās audzināt Kristiju mājās kopā ar pārējiem bērniem. Pusaudža gados par Braunu rūpējās sociālā darbiniece Katrīna Delahunta (Katrin Delahunt), kura apzināja jaunieša „dzīvesstāstu” un sāka apmeklēt Braunu ģimeni regulāri, līdzi ņemot grāmatas un instrumentus gleznošanai. Kristijam jau kopš bērnības piemita dotības rakstīšanā un gleznošanā, par spīti tam, ka viņš varēja to darīt tikai ar vienīgo paralīzes neskarto locekli — kreiso pēdu. Tā Brauns ātri vien kļuva par ievērojamu mākslinieku.
Lai gan bērnībā Kristijs skolā negāja, laiku pa laikam viņš apmeklēja Svētā Brendana skolu-klīniku (St Brendan School-Clinic). Te viņš satikās ar ievērojamo rakstnieku un ārstu Robertu Kollisu (Robert Collis). Kolliss atklāja, ka Braunam piemīt rakstnieka talants, un vēlāk palīdzēja Braunam izlaist grāmatu My Left Foot. Šis autobiogrāfiskais darbs stāstīja par dzīvi rosīgajā Dublinā un sadzīvošanu kopā ar savu slimību.
Kad My Left Foot kļuva par sensāciju, Brauna ikdienā ienāca kāda precējusies sieviete no Amerikas — Beta Mūra (Beth Moore), kura ar rakstnieku regulāri sarakstījās. 1960. gadā Brauns aizceļoja uz Ziemeļameriku un uz kādu laiku palika Mūras mājā, Konektikutā. Kad viņi 1965. gadā tikās vēlreiz, starp viņiem uzsākās dēka. Brauns ceļoja uz Konetikutu vēlreiz, lai pabeigtu savu „magnum opus” (no latīņu valodas — lielais darbs) — romānu Down All the Days, kurš tika veidots nu jau vairākus gadus. Darbam punkts tika pielikts 1967. gadā. Neiztika ar Betas palīdzību — viņa ieviesa stingru darba režīmu, aizliedzot Braunam lietot alkoholu (Brauns bija kļuvis alkoholiķis). Tā grāmata Down All the Days beidzot tika publicēta 1970. gadā, un Kristijs to novēlēja Mūrai, rakstīdams: ”Betai, kas ar tādu mīlīgu negantumu beidzot piespieda mani pabeigt šo grāmatu...” Šajā laikā Brauna starptautiskā slava turpināja augt, viņš kļuva par ievērojamu slavenību. Kad Kristijs atgriezās Īrijā, viņš sāka rīkoties ar saviem ienākumiem no grāmatu pārdošanas. Viņš pārcēlās uz speciāli iekārtotu māju ārpus Dublinas, kurā dzīvoja kopā ar māsas ģimeni. Lai gan Brauns un Mūra bija plānojuši precēties un dzīvot jaunajā mājā, un lai gan Mūra par to jau bija pavēstījusi savam vīram, Brauns uzsāka afēru ar angļu sievieti Mēriju Karru (Mary Carr), ar kuru viņš satikās kādā Londonas ballītē. Brauns sarāva saites ar Mūru pavisam un 1972. gadā apprecējās ar Karru. Viņi dzīvoja Kerrijas, tad uz Somersetas grāfistē. Viņš turpināja gleznot, rakstīt romānus, dzejoļus un lugas. Kristija Brauna 1974. gada romāns ar nosaukumu A Shadow on Summer, balstījās uz viņa un Mūras attiecībām. Tajā rakstītais lika noprast, ka Brauns Mūru joprojām uzskata par draugu.
Nāve
Kamēr Brauns dzīvoja Anglijā, viņš arvien vairāk sāka nodoties alkoholam, jo, kā ziņoja, viņa laulība ar Mēriju Karru bija izvērtusies neveiksmīga. 1981. gadā viņš pēkšņi nomira, atrodoties savās mājās. Pamatojoties uz izmeklētāja ziņojumu, par nāves iemeslu kļuva aizrīšanās ar cūkgaļas karbonādi — tādā veidā tika pārtraukta skābekļa pievade organismam. Brauna ģimene norādīja, ka Kristijs jau labu laiku nebija rūpējies par savu veselību. Viņš tika apglabāts Glašnevinas kapsētā, Dublinā.
Literārais mantojums
Brauns par savu vērienīgāko šedevru uzskatīja Down all the Days, kas, patiesībā, bija paplašināts My Left Foot; tas kļuva par starptautiski atzītu romānu un tika tulkots 14 valodās. Bernards Šērs (Bernard Share) — kritiķis no Irish Times — rakstīja, ka darbs bija „…nozīmīgākais īru romāns kopš Ulisa”. Līdzīgi, kā tās autors Džoiss, Brauns izmantoja apziņas plūsmas tehniku un meklēja veidus, kā attēlot Dublinas kultūru, izmatojot humoru, piemeklējot precīzu izloksni un juceklīgu personāžu aprakstu. Down All the Days sekoja vairāki romāni — A Shadow on Summer (1972), Wild Grow the Lilies (1976) un A Promising Career (izdots pēc autora nāves — 1982. gadā). Viņš publicēja arī trīs dzejas izlases — Come Softly to My Wake, Background Music un Of Snails and Skylarks. Visi šie darbi šobrīd ir pieejami vienā grāmatā ar nosaukumu The Collected Poems of Cristy Brown.
Kultūrā
Balstoties uz romānu, 1989. gadā tika uzņemta mākslas filma My Left Foot, tās režisors bija Džims Šeridans, bet scenārija autors — Šeins Konaugtons. Mākslas filmā Braunu atveidoja Denjels Dejs-Lūiss, viņa māti — Brenda Frikera. Par šīm lomām abi aktieri saņēma Amerikas Kinoakadēmijas balvas. Mākslas filma kopumā tika nominēta ar piecām Amerikas Kinoakadēmijas balvām.
Īru rokgrupa The Pogues godināja Kristiju Braunu ar dziesmu Down All the Days, kas iekļauta albumā Peace and Love.
Lībiga dzesinātājs
Lībiga dzesinātājs jeb taisnais dzesinātājs ir viens no dzesinātāju veidiem — destilēšanas iekārtām paredzēta ierīce, kas atdzesē destilējamās vielas tvaikus. Ierīce nosaukta tās izgudrotāja vācu ķīmiķa Justusa fon Lībiga vārdā. Dzesinātājs sastāv no divām viena otrā ievietotām stikla caurulēm — pa iekšējo plūst tvaiks, kas pamazām kondensējas, bet iekšējo cauruli aptver ārējā, kur plūst auksts ūdens. Dzesinātājs var būt ar šlifiem (stikla pieslīpējumiem) vai bez tiem. Ūdeni pieslēdz ar parastām gumijas caurulēm.
Izmantošana
Lībiga dzesinātāju izmanto destilēšanai atmosfēras spiedienā vai vakuumā. Tā augšējo daļu pievieno destilācijas trauka, piemēram, Virca kolbas, slīpajam atzaram, bet apakšā pievieno novaduli uz destilāta savākšanas trauku. Lai dzesinātājs darbotos efektīvi, ūdens plūsmai jāvirzās pretēji kondensējamā tvaika plūsmai (tvaiks virzās slīpi uz leju, dzesēšanas ūdens — uz augšu).
Draudavas (Aiviekstes pagasts)
Draudavas ir ciems Aizkraukles novada Aiviekstes pagastā. Atrodas pagasta rietumos 10,2 km no pagasta centra Kriškalniem, 11,6 km no Pļaviņāmem un 113,9 km no Rīgas.
Apdzīvotā vieta atrodas pie autoceļu V915 (Koknese–Odziena–Jāņukalns–Bērzaune) un V943 (Mežezers–Bunduļi) krustojuma. Draudavās atrodas valsts nozīmes arheoloģijas piemineklis - Draudavu senkapi ar krustakmeni.
Kaido Kilaotss
Biogrāfija
No 1991. gada vairākkārt pārstāvējis Igauniju dažādu vecuma grupu Pasaules un Eiropas junioru šaha čempionātos. Lielāko panākumu guvis 1993. gadā Bratislavā Pasaules junioru šaha čempionātā U18 vecuma grupā, kurā dalījis 1.-3. vietu, bet papildus turnīrā palicis otrais. Daudzkārtējais Igaunijas šaha čempionāta laureāts, tajā skaitā desmitkārtējs šī turnīra uzvarētājs (1999, 2001-03, 2008-10, 2014, 2020, 2023)   kā arī divkārtējs sudraba medaļas ieguvējs (2004, 2007). Sekmīgi piedalījies dažādos starptautiskos šaha turnīros, tajā skaitā divas reizes pēc kārtas uzvarējis Somijas turnīrā Heart of Finland Open (2013, 2014). 1995. gadā FIDE Kulaotam piešķīrusi starptautiskā meistara (IM), bet 2001. gadā - starptautiskā lielmeistara (GM) nosaukumus. 2004. gadā uzvarējis Latvijas šaha festivāla "Liepājas rokāde" superturnīrā. 2016. gada decembrī Pērnavā uzvarējis Baltijas zonālā turnīra pirmajā posmā. 2017. gada jūnijā Liepājā uzvarējis Baltijas zonālā turnīra triju posmu kopvērtējumā. 2018. gadā uzvarējis Latvijas šaha festivāla "Liepājas rokāde" "Open" turnīrā. 2019. gada februāri uzvarējis Maskavas šaha festivāla Aeroflot Open galvenajā turnīrā.
2015. gada NBA Visu zvaigžņu spēle
2015. gada NBA Visu zvaigžņu spēle bija 64. NBA Visu zvaigžņu spēle. Tā notika 2014.—2015. gada NBA sezonas laikā Madison Square Garden un Barclays Center arēnā Ņujorkā. Spēli organizēja Ņujorkas "Knicks" un Bruklinas "Nets" vienība. Ņujorka tika nosaukta par spēles norises vietu 2013. gadā.
Barclays Center notika sestdienas konkursi, savukārt pati zvaigžņu spēle tika aizvadīta Madison Square Garden. Spēlē uzvarēja Rietumu komanda ar 163—158. Par spēles vērtīgāko spēlētāju atzītais Rasels Vestbruks guva 41 punktu, pirmajā puslaikā viņš guva 27 punktus, kas ir jauns Visu zvaigžņu spēles rekords puslaikā gūtajos punktos. 41 punkts ir otrs labākais rezultāts pēc Vilta Čemberlena gūtajiem 42 punktiem 1962. gadā.
Ķīnas sindroms
"Ķīnas sindroms" (en) ir 1979. gada ASV trillera filma, kuras režisors ir Džeimss Bridžess. Filmā galvenās lomas atveido Džeina Fonda, Maikls Daglass un Džeks Lemons.
Filma stāsta par televīzijas reportieri un operatoru, kuri atklāj negadījuma piesegšanu atomelektrostacijā.
Skyfall (dziesma)
Skyfall ir dziedātājās Adeles dziesma, kas ir Džeimsa Bonda filmas "Operācija "Skyfall"" galvenā tēma. Singls dziesmai tika izdots 2012. gada 5. oktobrī. Dziesmas autori ir Adele Adkinsa un producents Pols Epvorts. Dziesma ir saņēmusi Zelta globusa balvu un 85. Kinoakadēmijas balvu kategorijā "Labākā dziesma".
Pirmo reizi Adele minēja, ka ieraksta "speciālu projektu" jau 2011. gada septembrī The Jonathan Ross Show intervijā, kas masu medijiem lika domāt, ka tiks ierakstīta filmas muzikālā tēma. Vēlāk, 2012. gada aprīlī, viņa paziņoja, ka izdos savu jauno singlu gada beigās, bet tas netiks iekļauts jaunajā albumā. Baumas turpināja izplatīties 2012. gada septembrī, kad Adeli pamanīja Abbey Road studijā, kur Tomass Ņūmens ierakstīja mūziku filmai "Operācija "Skyfall"".
The Roop
The Roop ir 2014. gadā Viļņā izveidota Lietuvas popmūzikas grupa. Grupas dalībnieki ir Vaidots Vaļukevičs, Roberts Baranausks un Mants Banišausks. The Roop bija paredzēts piedalīties 2020. gada Eirovīzijas dziesmu konkursā Roterdamā, Nīderlandē, pārstāvot Lietuvu ar dziesmu On Fire.
Diļļu pļavas (dabas liegums)
Diļļu pļavas ir dabas liegums Kuldīgas novada Alsungas pagastā. Tiek aizsargāts Baltijas ledus ezera senkrasta pakājē dabas faktoru un cilvēka saimnieciskās darbības rezultātā izveidojies Kurzemei raksturīgs zālāju tips, kas daudzviet meliorācijas rezultātā izzudis. Sastopami dabiskie zālāji ar zilgano molīniju un stāvo vilkakūlu, kā arī kaļķaini zāļu purvi un kadiķu audzes zālājos un virsājos.
Karadarbības teātris
Karadarbības teātris ir teritorija, kurā notiek vai potenciāli var notikt militāras darbības un kurā ir izvietoti militārie formējum i. Tas ietver karojošo valstu un valstu savienību sauszemi, teritoriālos ūdeņus un gaisa telpu, kā arī neitrālos ūdeņus un gaisa telpu virs tiem.
Vera Holodnaja
Vera Holodnaja (ru; dzimusi kā Vera Ļevčenko Poltavā, mirusi  Odesā) bija ukraiņu aktrise, pirmā Krievijas mēmā kino zvaigzne.
Aktrises karjera
Holodnaja kļuva ļoti slavena ne tikai kā aktrise. Viņa bija kļuvusi par modes noteicēju, veidoja savu stilu, pati izdomāja jaunus tērpus. Holodnajas popularitāte nemazinājās arī laikā, kad norisinājās 1917. gada Krievijas revolūcija un Krievijas pilsoņu karš. Viņas pāragrā nāve 1919. gadā no spāņu gripas tikai 25 gadu vecumā izraisīja baumas un dažādas leģendas. Uz atvadīšanās no aktrises katedrālē ieradās tūkstošiem cilvēku. Ceremonija tika nofilmēta, un 1919. gada martā dokumentālā filma tika rādīta kinoteātros.
Piemiņa
Aleksandrs Vertinskis, Holodnajas ģimenes draugs, vēl aktrises dzīves laikā sarakstījis viņai veltītas dziesmas.
Veras Holodnajas dzīves epizodes izmantotas Ņikitas Mihalkova filmā "Mīlas verdzene" (1976). Tajā mēmā kino aktrisi, kuras prototips ir Holodnaja, attēlo Jeļena Soloveja.
2003. gadā Odesā iepretī mājai, kur nomira Vera Holodnaja, uzstādīts bronzas piemineklis. Odesā ir arī Veras Holodnajas vārdā nosaukts laukums.
Mariss Andersons
Mariss Andersons (—) bija latviešu sporta žurnālists, sporta komentētājs un politiķis. Populārs hokeja komentētājs. M. Andersons aktīvi darbojies politikā, viņš bija 5. un 7. Saeimas deputāts, pārstāvēja partiju "Latvijas Ceļš".
Dzīvesgājums
Mariss Andersons pabeidza Limbažu 1. vidusskolu. 1981. gadā pabeidza Maskavas Valsts universitātes Žurnālistikas fakultāti.
Pēc tam viņš strādāja laikrakstā "Padomju Jaunatne" (vēlāk pārsaukts "Latvijas Jaunatne"). Andersons strādāja arī laikrakstā "Cīņa" (vēlāk — "Neatkarīgā Cīņa"). Viņš bija žurnāla "Sporta Pasaule" izveidotājs un galvenais redaktors, izveidoja arī televīzijas kanālu "Olimpija". Dokumentālās filmas "Stāsts par zvaigzni. Jānis Lūsis. Trāpīt šķēpā" scenārija autors.
1997. gadā M. Andersons tika ievēlēts par Nacionālās radio un televīzijas padomes (NRTVP) locekli; viņa atbildība bija mazās komerctelevīzijas. 2001. gadā kandidēja uz vietu NRTVP atkārtoti, taču šoreiz netika ievēlēts.
Bijis precējies ar televīzijas žurnālisti Artu Andersoni (šķīrušies). Miris pēc ilgstošas smagas slimības.
Politiskā darbība
1998. gadā M. Andersons nesekmīgi kandidēja arī 7. Saeimas vēlēšanās, bet kļuva par Rīgas domes deputātu. Gadu vēlāk 1999. gadā viņš uz laiku ieņēma vietu 7. Saeimā Ivara Godmaņa vietā, bet vēlāk, 2000. gadā, arī Viļa Krištopana vietā. 2001. gadā nesekmīgi kandidēja Rīgas domes vēlēšanās.
Nokia 9210 Communicator
Nokia 9210 Communicator bija Somijas uzņēmuma Nokia sērijas Communicator trešās paaudzes mobilais telefons. Tas bija paredzēts biznesa klientiem.
Aparāts no ārpuses bija kā parasts telefons, bet atvērtā veidā ar to varēja darboties kā ar datoru, kuram bija QWERTY tastatūra un otrs liels LCD displejs. Nokia 9210 Communicator varēja izveidot interneta savienojumu, kā arī sūtīt un saņemt faksu. Aparāts apgādāts ar 32 bitu ARM9 procesoru, kas darbojās 66 MHz frekvencē. Tam bija 16 MB atmiņa, kuru izmantoja lietojumprogrammas (14 MB) un lietotāja dati (2 MB). Aparātam varēja ievietot MMC atmiņas karti. Operētājsistēma bija Series 80, kas veidota uz Symbian bāzes.
ASV tirgum bija variants ''Nokia 9290 Communicator. 2002. gadā izlaista uzlabota versija Nokia 9210i, kurai atmiņa paplašināta līdz 40 MB, kā arī iestrādāts video un Flash 5 atbalsts interneta pārlūkprogrammā.
1961. gada jūlija likumi
1961. gada jūlija likumi ir virkne likumu, kas stājās spēkā pēc tam, kad Apvienotās Arābu Republikas prezidents Gamāls Abdels Nāsers 1961. gada jūlijā paziņoja par Otrās revolūcijas, vai Sociālās revolūcijas sākumu (pirmā, politiskā revolūcija bija 1952. gada jūlija apvērsums).
No 9. līdz 27. jūlijam tika izdoti vairāk likumi, kuru ietvaros Ēģiptē un Sīrijā veica uzņēmumu nacionalizāciju, zemes reformu un palielināja darbinieku ietekmi uzņēmumos. Ap 400 uzņēmumu tika pilnībā vai daļēji nacionalizēti, to īpašnieki tika kompensēti ar valsts parādzīmēm. Jūlija likumi bija sākums radikālām izmaiņām Ēģiptes un Sīrijas ekonomikā.
Nāsera jūlija likumiem bija divi politiskie mērķi: 1) revolucionārā režīma aizsargāšana no feodālisma, monopoliem un kapitālisma, atņemot tiem kapitālu un zemes īpašumus, 2) šķiru atšķirību izlīdzināšana valstī, kurā 5% turīgo kontrolēja pārējos 95% iedzīvotāju.
Kā pirmo nacionalizēja kokvilnas nozari, visus importa un eksporta uzņēmumus pakļāva valdības kontrolei. 23. jūlijā Nāsers paziņoja par banku, apdrošināšanas kompāniju, smagās un vieglās industrijas uzņēmumu, transporta, kuģniecības un elektrības uzņēmumu nacionalizāciju. Zemes īpašumi, kuru maksimālais lielums 1952. gadā bija noteikts uz 200 fedaniem, tika samazināti līdz 100 fedaniem. Zemniekiem vairāk nebija jāmaksā procenti par saņemtajiem valsts bankas aizdevumiem. Privātajiem ienākumiem virs 10 000 mārciņām uzlika 90% nodokli. Tika noteikti algu griesti (5000 Eģiptes mārciņas) un īpašuma daļu lielums (10 000 Ēģiptes mārciņas).
Uzņēmumu darbiniekiem deva tiesības ievēlēt divus pārstāvjus uzņēmumu valdēs, kurās nevarēja būt vairāk par septiņiem locekļiem. Saglabājoties sešu darba dienu nedēļai, darba diena tika saīsināta līdz septiņām stundām, saglabājot algu par astoņām stundām. Ražošanas uzņēmumu darbiniekiem pienācās 25% no uzņēmuma tīrās peļņas – 10% naudā un 15% dažādos sociālajos labumos. Šāds valsts sektora straujais pieaugums neizbēgami noveda pie neelastīgas birokratizācijas un neefektīvas pārvaldes.
Sociālistisko reformu mērogs un ieviešanas pēkšņums palielināja tradicionālo Sīrijas biznesa, politisko un militāro aprindu neapmierinātību ar Nāsera varu un bija viens no iemesliem, kas noveda pie 1961. gada 28. septembra apvērsuma Sīrijā un AAR sabrukuma.
Bāterava
Bāterava, arī Bātarava, ir ciems Alūksnes novada Mālupes pagastā. Atrodas pagasta austrumu daļā 11 km no pagasta centra Mālupes, 27 km no novada centra Alūksnes un 229 km no Rīgas.
Apdzīvotā vieta atrodas pie autoceļa P41 (Alūksne—Liepna), Igrīves upes krastā. Netālu no Bāteravas atrodas valsts nozīmes arheoloģijas piemineklis — Beterevas senkapi.
Briņģi (Inešu pagasts)
Briņģi ir apdzīvota vieta Cēsu novada Inešu pagastā. Atrodas pagasta austrumu daļā, Briņģu ezera krastā, 4 km attālumā no pagasta centra Inešiem. Briņģu ziemeļu daļā atrodas Čolēnu mājkopa.
Izveidojusies ap bijušās Briņģu muižas (Brinkenhof) centru. Līdz 1938. gadam Briņģi bija Pāvītes pagasta centrs.
Man ļoti rūp
"Man ļoti rūp" (en) ir 2020. gada ASV melnās komēdijas trillera filma, kuras režisors un scenārija autors ir Dž. Bleiksons. Filmā galvenās lomas atveido Rozamunda Paika, Pīters Dinklidžs, Eisa Gonsalesa, Kriss Mesina un Daiena Vīsta.
Filmas "Man ļoti rūp" pirmizrāde notika Toronto Starptautiskajā kinofestivālā. Filma saņēma pozitīvas kritiķu atsauksmes, īpaši slavējot Paikas aktierspēli un scenāriju. Paika par savu sniegumu 78. Zelta globusa balvu pasniegšanas ceremonijā saņēma balvu kategorijā "Labākā aktrise mūziklā vai kinokomēdijā".
Daisona sfēra
Daisona sfēra ir hipotētiska megastruktūra, kas pilnīgi apvij zvaigzni vai saules sistēmu, lai iegūtu lielu daļu zvaigznes izdalītās enerģijas. Tā būtu vislielākā un ambiciozākā cilvēku uzbūvētā lieta Visumā. Šobrīd tas ir domu eksperiments, lai pierādītu, kā civilizācija var iegūt vajadzīgo enerģijas daudzumu no kaut kā, kas nav mājplanēta. Šis ir ļoti labs enerģijas iegūšanas veids, jo tas ir ļoti efektīvs, salīdzinājumā ar to, ka mēs pašlaik saņemam ļoti mazu daļu no Saules enerģijas. Daisona sfēra dotu mums 10^{19} reižu vairāk enerģijas, nekā visefektīvākais kodolreaktors.
Daisona sfēras uzbūve aizņemtu daudz enerģijas un materiālus. Vislabākā vieta kur šos materiālus varētu iegūt ir no Merkura. Merkuru vajadzētu sadalīt, lai iegūtu nepieciešamos materiālus.
Ēriks Vilsons
Ēriks Vilsons (dzimis Transportnijā Krievijas PFSR) ir latviešu aktieris, dramaturgs un rakstnieks. Dramaturgu ģildes un Latvijas Rakstnieku savienības biedrs.
Dzīvesgājums
Dzimis Transportnijas ciematā, Magadanas apgabalā (Krievijas PFSR), no Latvijas izsūtīto Rolanda Čehoviča un Zentas Vilsones ģimenē. Turpat dzimis arī vecākais brālis, aktieris Mārtiņš Vilsons. Ģimene atgriezās Latvijā 1971. gadā.
Daisona sfēra
Jēdziena izcelsme
Daisona sfēras ideju radīja matemātiķis un fiziķis Frīmens Daisons. Viņš norādīja, ka drīz cilvēce pieprasīs tik lielu enerģijas daudzumu, ka tas līdzināsies visai Saules enerģijai. Daisons ierosināja ideju, kurā ap Sauli orbitēja dažādi objekti, un uzsūca tās izdoto enerģiju. Bija dots ļoti maz informācijas par Daisona sfēras uzbūvēšanu.
Variācijas
Sfēras nav vienīgā šāda veida konstrukcija. Ir redzēti gredzenu, vairāku solāru paneļu (satelītu) kopa, burbuļveidīgu un gliemežvāku u.c. veida koncepti.
Ēriks Vilsons
Dzīvesgājums
2014. gadā ieguvis maģistra grādu Liepājas Universitātes rakstniecības studijās. 2020. gadā izdeva romānu "Me&Mo".
Atveidojis Roberta lomu seriālā "Svešā dzīve" un Viktora lomu filmā "Pa ceļam aizejot...".
Daisona sfēra
Daisona satelītu kopa
Daisona satelītu kopa ir vairāku neatkarīgu satelītu kopa, kura absorbē Saules enerģiju un to aizvada uz vajadzīgām planētām, vai citiem debess ķermeņiem. Šis ir vislabākais veids, kā iegūt enerģiju saskaņā ar Frīmena dotajām idejām.
Tas būtu veidots no vairākiem satelītiem. Satelīti būtu veidoti no spoguļiem, kuri Saules izdalīto enerģiju refokusētu uz centrālajām kolektoru stacijām. Ja paneļus būvētu, cik vien vieglus iespējams, tik un tā vajadzētu apmēram 10^{19} tonnas materiāla. Ja viens satelīts būtu 1 km^2, tad vajadzētu apmēram 30 000 000 000 000 000 000 paneļu.
Ezerkrasti
Ezerkrasti ir ciems Aizkraukles novada Aiviekstes pagastā. Atrodas pagasta centrālajā daļā 8,4 km no pagasta centra Kriškalniem, 8,5 km no Pļaviņām un 129,7 km no Rīgas.
Apdzīvotā vieta atrodas nomaļus no valsts autoceļiem, Odzes ezera austrumu krastā.
Briņģi
Briņģi var būt:
Mazā Ūdens iela
Mazā Ūdens iela ir iela Rīgā, Kurzemes rajonā, Dzirciema apkaimē. Iela sākas no krustojuma ar Daugavgrīvas ielu un Ūdens ielu un izbeidzas ar strupceļu Zunda krastmalā. Ar pretējā Zunda krastā esošo Ķīpsalu tā ir savienota ar gājēju tiltu (šobrīd avārijas stāvoklī un slēgts). Kopējais ielas garums ir 290 metri, tā klāta ar asfalta segumu. Ielā ir saimnieciska rakstura apbūve, atrodas degvielas uzpildes stacija (Ūdens ielā 29).
Buhta Ambarčika
Polārā hidrometeoroloģiskā stacija «Buhta Ambarčika» (ru) ir Krievijas polārā hidrometeoroloģiskā stacija Arktikā. Izvietojusies Austrumsibīrijas jūras dienvidos Ambarčikas līča dienvidu krastā Ambarčikas ciematā. Administratīvi ietilpst Sahas Republikas Ņižņekolimskas ulusā. Organizatoriski pakļauta Čukotkas Hidrometeoroloģijas un vides monitoringa pārvaldei.
Mazā Ūdens iela
Vēsture
Mazā Ūdens iela ir izveidota ap 1882. gadu ar tagadējo nosaukumu (ru), kas laika gaitā vairāk nav mainījies.
Buhta Ambarčika
Vēsture
Stacija izveidota 1939. gada septembrī, uz Ambarčikas ostu pārceļot 1935. gadā izveidoto 5 km attālo Mismedvežijas polārstaciju. Stacija izvietota Ambarčika līča augstajā krastā 24 m vjl. Sākotnēji bija izvietota līdzās ostai un tur izveidotajai ieslodzīto pārsūtīšanas nometnei, kas ievērojami apgrūtināja stacijas darbu. Pēc ostas pārcelšanas un nometnes likvidēšanas meteostacijas personāls palika vienīgie ciema pastāvīgie iedzīvotāji. Tuvākā apdzīvotā vieta ir 8 km attālā Medvežkas faktorija.
Mazā Ūdens iela
Ielu savienojumi
Mazā Ūdens iela ir savienota ar šādām ielām:
Buhta Ambarčika
Vēsture
Stacijā tiek veikti pamata hidrometeoroloģiskie novērojumi. 1994. gadā pārtraukti agrometeoroloģiskie novērojumi, bet 2012. gadā uzstādīts pusautomātiskais agrometeoroloģiskais komplekss.
Aivars Kalnarājs
Aivars Kalnarājs (dzimis ) ir latviešu aktieris.
1961. gadā beidzis Dailes teātra 3. studiju un kļuvis par Liepājas teātra aktieri.
Rākaņi
Rākaņi ir ciems Brunavas pagastā, Bauskas novadā. Atrodas 97 km attālumā no Rīgas.
Ciema apkārtnē atrodas vairākas apskates vietas (Budbergas muižas parks, Budbergas Sv. Pāvila luterāņu baznīca).
Seinäjoen Jalkapallokerho
Seinäjoen Jalkapallokerho / SJK ir Somijas futbola klubs no Seinejoki. Dibināts 2007. gadā, spēlē Veikkausliiga, Somijas futbola čempionāta augstākajā līgā.
1959. gada Eiropas čempionāts basketbolā
1959. gada Eiropas čempionāts basketbolā (EuroBasket 1959) bija 11. kontinenta čempionāts, kas norisinājās Turcijā laika posmā no līdz. Eiropas čempionātā piedalījās 17 Eiropas vīriešu basketbola valstsvienības. Uzvaru tajā izcīnīja PSRS izlase.
Chrysolina kuesteri
Chrysolina kuesteri ir lapgraužu dzimtas suga, kurā izšķir 2 pasugas. Nominatīvā pasuga (C. kuesteri kuesteri) ir izplatīta Eiropā, tai skaitā Latvijā; C. kuesteri friderici pasuga ir sastopama Pireneju pussalā. Dzīvo līdzenumos, klintainās vidēs un pilsētās. Barojas ar dažādiem lūpziežu pārstāvjiem. Pieaugušo vaboļu (imago) ķermeņa garums ir 7 — 9 mm. Ķermenis ir melns, no augšdaļas ar zilu nokrāsu. Pronotums ar maziņiem punktiņiem. Segspārni ar daudziem un rupjiem punktiņiem. Segspārnu malas ar sarkanu apmali.